Izitabane zakuleli zichichima injabulo | News24Izitabane zakuleli zichichima injabuloJohannesburg - Izitabane zabantu besilisa eNingizimu Afrika sekuvele ukuthi zingezinye zezitabane ezichichima injabulo emhlabeni, ocwaningweni olwenziwe kwi-internet yiPlanet Romeo neJohannes Gutenberg University eGermany.Ucwaningo ngenjabulo yezitabane lwenziwe ezitabaneni ezingu-115 000 emhlabeni jikelele, kanti izitabane ezingu-63 kwezingu-100 eNingizimu Afrika kuvele ukuthi zichichima injabulo, nokubeka lelizwe kunombolo 22 emazweni angu-127 okwenziwe kuwona ucwaningo.Kulolu cwaningo izitabane bezibuzwa ukuthi luthini uvo lomphakathi ngazo, umphakathi awuzihlukumezi yini nokuthi ngabe zijabule kangakanani ngempilo yazo.Funda nalolu daba: Angizizondi izitabane -OweDAIzitabane ezingu-252 ezibeyingxenye yocwaningo eNingizimu Afrika zithole amaphuzu angu-71 ngokujabulela impilo yazo, u-61 ngendlela umphakathi oziphatha ngayo kanye no-57 ngendlela umphakathi okhuluma ngayo ngazo.INgingizimu Afrika yehlule i-United Kingdom (23)‚ United States (26)‚ Portugal (33)‚ Brazil (39) neMexico (32) kulolu cwaningo.Amazwe ahambe phambili yi-Iceland ethole amaphuzu angu-79‚ Norway angu-77‚ Denmark angu-76‚ iSweden ne-Uruguay nathola amaphuzu angu-73 ngenjabulo yezitabane.- RDM new Wire, The Times
